ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Ιουνίου 1997 για την τροποποίηση της απόφασης 94/838/ΕΚ σχετικά με την έγκριση του ενιαίου εγγράφου προγραμματισμού για τις κοινοτικές διαρθρωτικές παρεμβάσεις που αφορούν τη βελτίωση των συνθηκών μεταποίησης και εμπορίας των γεωργικών και δασοκομικών προϊόντων στην Ισπανία (με εξαίρεση την Ανδαλουσία, την Αστούριας, τις Κανάριες Νήσους, την Καντάβρια, την Καστίλια και Λεόν, την Καστίλια λα Μάντσα, την Κοινότητα της Βαλένσια, την Εστρεμαδούρα, την Γκαλίθια, την Μούρθια, την Θέουτα και Μελίλια) στο πλαίσιο του στόχου αριθ. 5α, που καλύπτει την περίοδο από το 1994 μέχρι το 1999 (Το κείμενο στην ισπανική γλώσσα είναι το μόνο αυθεντικό) (97/371/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 866/90 του Συμβουλίου, της 29ης Μαρτίου 1990, σχετικά με τη βελτίωση των συνθηκών μεταποίησης και εμπορίας των γεωργικών προϊόντων (1), όπως τροποποιήθηκε τελευταία με την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10α,

Εκτιμώντας:

ότι μέσω του κανονισμού (ΕΟΚ) αριθ. 867/90 του Συμβουλίου (2), επεκτάθη η κοινή δράση στα δασικά προϊόντα 7

ότι, με την απόφαση 94/838/ΕΚ (3), η Επιτροπή ενέκρινε το ενιαίο έγγραφο προγραμματισμού για τις κοινοτικές διαρθρωτικές παρεμβάσεις που αφορούν τη βελτίωση των συνθηκών μεταποίησης και εμπορίας των γεωργικών και δασμολογικών προϊόντων στην Ισπανία (με εξαίρεση την Ανδαλουσία, την Αστούριας, τις Κανάριες Νήσους, την Καντάβρια, την Καστίλια και Λεόν, την Καστίλια λα Μάντσα, την Κοινότητα της Βαλένσια, την Εστρεμαδούρα, την Γκαλίθια, την Μούρθια, την Θέουτα και Μελίλια) στο πλαίσιο του στόχου αριθ. 5α, που καλύπτει την περίοδο από το 1994 μέχρι το 1999 7

ότι, από το 1994, οι αιτήσεις ενίσχυσης βάσει του εν λόγω ενιαίου εγγράφου προγραμματισμού παρουσίασαν μεγάλη αύξηση και, κατ' επέκταση, οι πιστώσεις του ΕΓΤΠΕ-τμήμα Προσανατολισμού, που χορηγήθηκαν αρχικά στο έγγραφο αυτό δεν θα επαρκούσαν για τη χορήγηση των ενισχύσεων στις επιλέξιμες επενδύσεις, οι οποίες θα ζητηθούν μέχρι το 1999 7 ότι, εξάλλου, με την απόφαση C(96) 3898/5, της 16ης Δεκεμβρίου 1996, η Επιτροπή κατάρτισε τις χρηματοδοτικές προβλέψεις για τις περιφέρειες της Ισπανίας που δεν καλύπτονται από τον στόχο αριθ. 1 βάσει του στόχου αριθ. 5 α), πλην της χρηματοδότησης των μέτρων που αντιστοιχούν στον κανονισμό (ΕΟΚ) αριθ. 866/90, και ότι το προβλεπόμενο σχέδιο χρηματοδότησης μειώθηκε κατά ένα ποσό 54 156 837 Ecu σε σχέση με το αρχικά εγκριθέν σχέδιο 7

ότι η ισπανική κυβέρνηση υπέβαλε στην Επιτροπή στις 15 Οκτωβρίου 1996, αίτηση τροποποίησης του εγκριθέντος ενιαίου εγγράφου προγραμματισμού, το οποίο συμπληρώθηκε με συμπληρωματικές πληροφορίες οι οποίες διαβιβάσθηκαν στις 2 Δεκεμβρίου 1996 και στις 6 και 10 Μαρτίου 1997 7 ότι η τροποποίηση αυτή αφορά αποκλειστικά την τιμαριθμική προσαρμογή μέχρι το 1997 της αρχικής συνδρομής του ΕΓΤΠΕ, λαμβανομένης υπόψη της ετήσιας κατανομής της, της μεταφοράς του ποσού των 54 156 837 Ecu, οι χρηματοδοτικές προβλέψεις του οποίου βάσει του κανονισμού (ΕΟΚ) αριθ. 2328/91 του Συμβουλίου (4) έχουν μειωθεί, και της προσαρμογής των νέων χρηματοδοτικών σχεδίων του ενιαίου εγγράφου προγραμματισμού, για να ληφθούν υπόψη τα ποσά αυτά, χωρίς ωστόσο να τροποποιηθεί κανένα άλλο στοιχείο του εγγράφου 7

ότι η προβλεπόμενη τροποποίηση της παρούσας απόφασης είναι σύμφωνη με τη γνώση της επιτροπής γεωργικών διαρθρώσεων και αγροτικής ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/838/ΕΚ τροποποιείται ως εξής:

1. Στο άρθρο 3 παράγραφος 1, το ποσό των 119 000 000 Ecu αντικαθίσταται από το ποσό των 175 771 067 Ecu.

2. Τα σχέδια χρηματοδότησης που αναφέρονται στο άρθρο 3 παράγραφος 2 αντικαθίστανται από αυτά που εμφαίνονται στο παράρτημα του παρούσας απόφασης (5).

3. Στο άρθρο 4, η ετήσια κατανομή τροποποιείται, για να ληφθεί υπόψη η τιμαριθμική προσαρμογή μέχρι το 1997, ως εξής:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 3 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 91 της 6. 4. 1990, σ. 1.

(2) ΕΕ αριθ. L 91 της 6. 4. 1990, σ. 7.

(3) ΕΕ αριθ. L 352 της 31. 12. 1994, σ. 16.

(4) ΕΕ αριθ. L 218 της 6. 8. 1991, σ. 1.

(5) Παράρτημα που δεν δημοσιεύεται στην Επίσημη Εφημερίδα.